CELEX: 62012TN0141
Language: lv
Date: 2012-03-26 00:00:00
Title: Lieta T-141/12: Prasība, kas celta 2012. gada 26. martā — Pro-Duo /ITSB — El Corte Inglés ( “GO!” )

9.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 165/26
            
         Prasība, kas celta 2012. gada 26. martā — Pro-Duo/ITSB — El Corte Inglés (“GO!”)
   (Lieta T-141/12)
   2012/C 165/46
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Pro-Duo (Ghent, Beļģija) (pārstāvis — T. Alkin, Barrister)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: El Corte Inglés, SA (Madride, Spānija)
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               apturēt tiesvedību, līdz kļūs zināms spēkā neesamības atzīšanas procesa Nr. 5011 C iznākums;
            
         
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2012. gada 19. janvāra lēmumu lietā R 1373/2011-4 tiktāl, ciktāl ar to atteikts apturēt procesu, līdz kļūs zināms spēkā neesamības atzīšanas procesa iznākums, vai atcelt šo lēmumu pilnībā un
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: grafiska preču zīme melnā, baltā un pelēkā krāsā “GO!” attiecībā uz precēm, kas ietilpst 3. klasē — Kopienas preču zīmes reģistrācijas pieteikums Nr. 8859712
   
      Iebildumu procesā pretstatītās preču zīmes vai apzīmējuma īpašniece: otra procesa ITSB Apelāciju padomē dalībniece
   
      Pretstatītā preču zīme vai apzīmējums: Kopienas grafiskas preču zīmes “GO GLORIA ORTIZ” reģistrācija Nr. 6070981 attiecībā uz precēm, kas ietilpst 3. klasē
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: kļūda tiesību piemērošanā, jo Iekšējā tirgus saskaņošanas biroja Apelāciju padome neesot apturējusi procesu; Padomes Regulas Nr. 207/2009 8. panta 1. punkta b) apakšpunkta pārkāpums, jo Apelāciju padome esot kļūdaini secinājusi, kas ir abu preču zīmju sajaukšanas iespēja